**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 26.02.2019 г., ПРОТОКОЛ № 2**

 **ПО ТОЧКА ТРИНАДЕСЕТА**

**Предложение относно упълномощаване на представителя на Община Трявна в редовно заседание на Общото събрание на Асоциация по В и К на обособената територия, обслужвана от „В и К“ ООД – Габрово“, насрочено за 01 март 2019 г.**

**Р Е Ш Е Н И Е № 24**

На основание чл. 21, ал. 1, т. 23 и ал. 2 от ЗМСМА, чл. 198в, ал. 4, т. 2, т. 9 и т. 10, чл. 198е, ал. 3 и ал. 5 от Закона за водите и във връзка с чл. 5, ал. 5 и ал. 6, чл. 9, ал. 2 и чл. 23, ал. 2 от Правилника за организацията и дейността на асоциациите по водоснабдяване и канализация, Общински съвет - Трявна

**РЕШИ**:

Упълномощава Представителя на Община Трявна в Общото събрание на Асоциация по В и К на обособената територия, обслужвана от „В и К“ ООД – гр. Габрово“, Дончо Тихолов Захариев – кмет на Община Трявна, да гласува по точките от дневния ред на редовното заседание на Общото събрание на Асоциацията, насрочено за 01 март 2019 г., както следва:

* По т. 1 от проекта за дневен ред: „Приемане на отчет за изпълнението на бюджета на Асоциация по В и К на обособената територия, обслужвана от „В и К“ ООД, гр. Габрово за 2018 г. – „ЗА“.
* По т. 2 от проекта за дневен ред: „Приемане на отчет за дейността на Асоциация по В и К на обособената територия, обслужвана от „В и К“ ООД, гр. Габрово за 2018 г.“ – „ЗА“.
* По т. 3 от проекта за дневен ред: „Приемане на бюджет на Асоциация по В и К на обособената територия, обслужвана от „В и К“ ООД, гр. Габрово за 2019 г.“ – „ЗА“.

Прието с 15 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**